open-index/open-wikipedia-markdown huggingface dataset:
Ransäter kirke

**Ransäter kirke** (svensk: *Ransäters kyrka*) er en trekirke som ligger i Ransäter i Värmland, Sverige.

## Historikk
I 1600-tallet ble en langhuskirke, bygget av tømmer, oppført i Ransäter etter initiativ fra Johan Börjesson Carlberg. I 1740-tallet ble kirken ombygget til en korskirke. I 1983 oppsto det brann i kirken. Den nåværende trekirken ble innviet i 1986, arkitekt var Jerk Alton. Kirken har også malerier av Sven-Bertil Svensson. Pipeorgelet i kirken ble bygget i 1988 av Grönlunds Orgelbyggeri.

På kirkegården er blant annet Aina og Tage Erlander begravet.

## Referanser


## Eksterne lenker
*
Meza

* se systematisk inndeling

***Meza*** er en gruppe (slekt) av sommerfugler som tilhører familien smygere (Hesperiidae).

## Utseende
Mørkbrune smygere, oftest med delvis gjennomsiktige flekker på vingene.

## Levevis
Artene lever i skogkanter. Ulikt de fleste andre Hesperiinae lever larvene på tofrøbladete planter, blant annet i linfamilien, erteblomstfamilien og Dichapetalaceae. Arten *Meza meza* oppgis å ha larver som lever på gress, men dette er usikkert.

## Utbredelse
Slekten er utbredt i Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Meza* Hemming, 1939 - 9 arter, Afrika
***************** *[[Meza banda]]* (Evans, 1937)
***************** *[[Meza cybeutes]]* (Holland, 1894)
***************** *[[Meza elba]]* (Evans, 1937)
***************** *[[Meza indusiata]]* (Mabille, 1891)
***************** *[[Meza larea]]* (Neave, 1910)
***************** *[[Meza leucophaea]]* (Holland, 1894)
***************** *[[Meza mabea]]* (Holland, 1894)
***************** *[[Meza mabillei]]* (Holland, 1894)
***************** *[[Meza meza]]* (Hewitson, 1877)

## Kilder
* Brower, A.V.Z. & Warren, A. (2007) *Meza* på *Tree of life* http://tolweb.org/Meza/
* Markku Savela's Lepidoptera and some other life forms: Sjekkliste over artene. Hentet 2.9. 2012.
* Butterflies of Africa - *Meza meza* http://www.learnaboutbutterflies.com/Africa%20-%20Meza%20meza.htm

## Eksterne lenker
*
Formel 1-sesongen 1956

**Formel 1-sesongen 1956** var den syvende sesongen av FIAs Formel 1-verdensmesterskap. Sesongen startet 22. januar 1956 og ble avsluttet 2. september etter åtte løp. Mesterskapet ble vunnet av Juan Manuel Fangio, som tok sin tredje tittel på rad. I løpet av året ble det også kjørt en rekke Formel 1-løp som ikke inngikk i verdensmesterskapet.

## Oppsummering av sesongen
Fangio gikk til Ferrari etter at Mercedes-Benz, som han vant tittelen med i 1954 og 1955, trakk seg ut av Formel 1. Ferrari kjøpte det nedlagte Lancia-teamets D50-biler og satte sammen et sterkt team bestående av Fangio, Eugenio Castellotti, Luigi Musso og Peter Collins. Fangio vant åpningsløpet i Argentina etter å ha overtatt Mussos bil etter at hans egen bil brøt sammen. Collins og Fangios teamkamerat i Mercedes, Stirling Moss, som nå kjørte for Maserati, sørget for den største utfordringen til Fangios tittelforsvar, og de vant to løp hver. Sesongen var åpen og de britiske teamene Connaught, Vanwall og BRM viste alle lovende takter.

Før sesongens siste løp, Italias Grand Prix, hadde Fangio en ledelse på åtte poeng over Collins og den stabile Jean Behra, som kjørte for Maserati. Den eneste måten han kunne miste tittelen var hvis han ikke tok noen poeng og Collins vant og satte raskeste runde. (Ettersom en fører bare kunne regne sine 5 beste løp med i sammendraget kunne ikke Behra vinne tittelen). Fangio brøt løpet, og da Musso ikke var villig til å dele bilen sin med Fangio hadde Collins en utmerket mulighet til å vinne sitt første mesterskap. Men Collins valgte i stedet, i et bemerkelsesverdig tilfelle av god sportsånd, å gi bilen sin til Fangio slik at argentineren kunne fullføre løpet på andreplass og vinne sin tredje tittel på rad.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1956. Lista omfatter ikke de som bare deltok i Indianapolis 500. 

## Sluttresultat førermesterskapet 1956
Poeng ble gitt til de første fem plassene med henholdsvis 8, 6, 4, 3 og 2 poeng. 1 poeng ble gitt for raskeste runde. Poeng for delt kjøring ble delt likt mellom førerne, uansett hvor mange runder hver av dem hadde kjørt. Førere som hadde delt mer enn en bil under et løp fikk bare poeng for sin høyest plasserte bil. Kun de fem beste av løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

**Noter til tabellen:**
*  - Plasseringer delt mellom førere som delte bil.
*  Raskeste runde (1 poeng)

## Resultater fra løp utenom verdensmesterskapet
Øvrige Formel 1-løp i 1956, som ikke inngikk i verdensmesterskapet.

## Referanser


## Eksterne lenker
*
ASALA

**ASALA**, som står for **Armenian Secret Army for the Liberation of Armenia**, er en armensk illegal militæroganisasjon som har vært aktiv fra 1975 til begynnelsen av 1990-årene.  ASALA regnes av de fleste som en terrororganisasjon, mens andre beskriver de som geriljakrigere. ASALA sto på USAs liste over terrororganisasjoner i 1980-årene, men ble slettet etter at organisasjonen sluttet med sin aktivitet. 46 sivile ble drept og 299 ble skadd, de fleste av tyrkisk opprinnelse, som følge av ASALAs totalt 84 angrep og aksjoner i 16 land. Hovedmålet til ASALA var å danne en selvstendig armensk stat.

Organisasjonen ble støttet av store deler av den armenske diasporaen i Europa og USA og har samarbeidet med andre terrororganisasjoner. Organisajsonen har vært aktiv i flere land og utført aksjoner i 16 land.

## Forventede angrept
* Ansatte ved den aserbajdsjanske ambassaden i Ungarn har i 2012 fått et trusselbrev som angivelig er fra ASALA

## Referanser
Svarttjern skole

**Svarttjern skole** er en 1&ndash;3-skole (barneskole), beliggende på Romsås i bydel Grorud i Oslo. Skolen er den eneste skolen i Oslo med bare småskoletrinn.

Skolen ligger på en liten høyde sørøst for badevannet Svarttjern, som også har gitt navn til skolen. Skolen avgir elever til Tiurleiken skole.

## Rektorer

* 2022–: Olav Knutsen (fra Korsvoll skole) 
* Fra?–2022: Ann Elisabeth Kallevik (til Ammerud skole) 
* Fra–til?: Elisabeth Bonnevie
* Fra–til?: Hardis Jenny Nyheim (til Grorud skole)
* Fra–til?: Bjørn Lund
* Fra–til?: Turid Mæhlum (til Bestum skole)
* Fra–til?: Leif Carlsen
* Fra–til?: Greta Fargam

## Eksterne lenker
*
Artitropa

* se systematisk inndeling

***Artitropa*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore til nokså store (vingespenn 45-65 millimeter), kraftige, brune og hvite smygere. Forvingen har store, lyse flekker på oversiden, bakvingen et lyst midtfelt på undersiden.

## Levevis
Larvene lever blant annet på draketre (*Dracaena*, draketrefamilien).

## Utbredelse
Slekten er utbredt i Afrika, inkludert Madagaskar.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Artitropa* Holland, 1896 - 9 arter, Afrika
***************** *[[Artitropa alaotrana]]* Oberthür, 1916
***************** *[[Artitropa boseae]]* (Saalmüller, 1880)
***************** *[[Artitropa cama]]* Evans, 1937
***************** *[[Artitropa comus]]* (Cramer, 1782)
***************** *[[Artitropa erinnys]]* (Trimen, 1862)
***************** *[[Artitropa hollandi]]* Oberthür, 1916
***************** *[[Artitropa milleri]]* Riley, 1925
***************** *[[Artitropa reducta]]* Aurivillius, 1925
***************** *[[Artitropa usambarae]]* Congdon, Kielland, & Collins, 1998

## Kilder
* Brower, A.V.Z. & Warren, A. (2007) *Artitropa* på *Tree of life* http://tolweb.org/Artitropa/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
*
Trosterud skole

**Trosterud skole** er en 1&ndash;7 skole (barneskole), beliggende på Haugerud i bydel Alna i Oslo. Skolen ble etablert i 1970. Arkitekter var Frode Rinnan og Olav Tveten.

Skolen hadde over 1000 elever i sitt første virkeår. Før Lutvann skole åpnet, var skolen overfylt pga. store barnekull, og gymsalen og lokaler ved Haugerud skole, ble brukt som undervisningsrom. Trosterud skoles musikkorps ble stiftet 11. mars 1970.

Skolen fikk i oktober 1972 kunstnerisk utsmykning utført av Siri Aurdal. Skulpturen «Havbølger» var på 12 x 6 m og bestod av glassfiber-armerte polyesterrør satt sammen til bølgende former. Den fungerte som lekeskulptur med plass til 100 barn. Skulpturen er siden demontert.

## Eksterne lenker
*
Madonna Benois

«***Madonna Benois***» (også kalt: «***Madonna og barn med blomster***») er et maleri av Leonardo da Vinci malt mellom 1475 og 1478. Maleriet viser Madonna sammen med Jesusbarnet. 

Maleriet ble delvis ødelagt på 1800-tallet da det ble overført fra den opprinnelige version som besto av tre, til et lerret. På grunn av flere fiks og overmalinger på verket, er maleriet idag kun en skygge av hva det tidligere viste. Vinduet i bakgrunnen for eksempel - der det mest sannsynlig var malt et landskap - virker nå altfor lyst. Til tross for dette er maleriet svært ettersøkt, og mange unge malere, inkludert Rafael, gjorde sine versjoner av maleriet.

Avbildninger av Madonna i slik format som «*Madonna Benois*» ble nokså vanlig i Italia på slutten av 1400-tallet. I disse verkene forekommer ikke jomfru Maria som en himmelsk majestetisk dronning, men blir gjenspeilt bortimot som en kjærlig mor der hun ofte er skilt bort fra tilskueren gjennom en balustrade. Leonardo videreutviklet denne tendensen, og kan sees i mange av hans Madonna avbildninger, blant annet i «*[[Madonna og barnet med Sankt Anne]]*».

Morskjærligheten, som sterkt vises i maleriet, var svært fundementalt i Leonardo sine Madonna avbildninger. I Firenze, hvor han tilbrakte mye av tiden, kunne han  daglig observere unge mødre som lekte og lo sammen med deres barn. Han tegnet mest sannsynlig ned observasjonene og målsatte seg på å fange øyeblikker som viser rene og typiske menneskeforhold til mødre og barn. Noe av friskheten gikk nok dessverre vekk i overgangen fra tegning til maleri, men Leonardo gjennomarbeidet alltid komposisjonens struktur ned til minste detalj. For eksempel legger man merke til at diagonalen i verket møtes der Madonna og barnet har sine hender.

Det spontane, åpne smilet til jomfru Maria gir bildet er livlig uttrykk. Det svake smilet, som nesten bare er en antydning til et smil gjennom *[[sfumato]]*, ble et kjennemerke for Leonardo sine senere malerier.

## Kilder
* Elke Linda Buchholz (2005). *Leonardo da Vinci – Liv og virke * ISBN 82-7822-438-2
* Hand, J. O. (2004). *National Gallery of Art: master paintings from the collection*. New York, National Gallery of Art, Washington. ISBN 0-8109-5619-5
Type 75

**Type 75** kan vise til:

* Type 75 (artilleri) – japansk selvdrevet artilleri
* Type 75 (motorvognsett) – norsk motorvogntype basert på Stadler FLIRT
Ashley Westwood

**Ashley Roy Westwood** (født 1990) er en engelsk fotballspiller som spiller for den amerikanske klubben .

Westwood startet sin fotball karriere i akademiet til Crewe Alexandra. Den 22. april 2008 signerte han sin første proffkontrakt. Debuten kom den 28. mars 2009, da han kom inn som inbytter mot Millwall. Kampen ble spilt på Gresty Road, og Crewe tapte 1–0. I desember 2009 var resultatene så imponerende at klubben tilbød han en avtale som strakk seg helt til 2012. 

Selv om han tidligere bare hadde spilt 22 minutter for førstelaget i 2008/2009-sesongen, ble Westwood kåret til årets spiller i Crewe i 2009/10 sesongen. Westwood kunne notere seg seks mål på 36 kamper. I 2012 ble han utnevnt til kaptein for Crewe av manager Steve Davis. 

Den 31. august 2012 signerte Westwood en fireårs-avtale med Premier League-laget Aston Villa. Westwood ble tildelt trøye nummer 15.

## Referanser


## Eksterne lenker
*
Astictopterus

* se systematisk inndeling

***Astictopterus*** er en gruppe (slekt) av sommerfugler som tilhører familien smygere (Hesperiidae).

## Utseende
Små (vingespenn ca. 25-30 millimeter), nokså slanke, brune smygere. Oversiden er ensfarget brun mens undersiden kan være mer mønstret, med hvite flekker eller med gule bakvinger.

## Levevis
Larvene har blitt funnet på gress i slektene *Imperata* og *Miscanthus*.

## Utbredelse
Slekten er utbredt i Afrika (sju arter) og Sørøst-Asia (to arter).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Astictopterus* C. & R. Felder, 1860 - 9 arter, Afrika og Asia
***************** *[[Astictopterus abjecta]]* (Snellen, 1872)  
***************** *[[Astictopterus anomoeus]]* (Plötz, 1879) 
***************** *[[Astictopterus bruno]]* (Evans, 1937)
***************** *[[Astictopterus fujiananus]]* Chou & Huang, 1994
***************** *[[Astictopterus inornatus]]* (Trimen, 1864) 
***************** *[[Astictopterus jama]]* C. & R. Felder, 1860 
***************** *[[Astictopterus punctulata]]* (Butler, 1895)
***************** *[[Astictopterus stellata]]* (Mabille, 1891) 
***************** *[[Astictopterus tura]]* Evans, 1951

## Kilder
* Brower, A.V.Z. & Warren, A. (2007) *Astictopterus* på *Tree of life* http://tolweb.org/Astictopterus/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
* 
* Indian Foundation for Butterflies - *Astictopterus jama* http://ifoundbutterflies.org/289-astictopterus/astictopterus-jama
Orskja kraftverk

** Orskaja kraftverk** (russisk: *Orskaja TETs-1*) er et varmekraftverk nær Orsk i Orenburg oblast i Russland. Det eies og opereres av et regionalt kraftselskap, og har en produksjonskapasitet på 245 MW. Brenselstype er naturgass og fyringsolje.

## Se også
*Liste over verdens største olje- og gasskraftverk

## Referanser
Selåsvatn

**Selåsvatn** er sted på grensen mellom kommunene Åmli og Vegårshei i Agder fylke. Stedet ligger ved fylkesvei 415. Avstand til Åmli sentrum er 2,2 mil, Vegårshei sentrum 1,8 mil, Tvedestrand by 2, 1 mil og Arendal by 3,5 mil.  

Selåsvatn var tidligere stasjon på Sørlandsbanen, men er i dag nedlagt. Stasjonsbygningen ble revet 1987.  Kommunegrensa går rett øst for stasjonsområdet. 

Innbyggertallet på Selåsvatn ligger på i overkant av 200 personer. Stedet er et lite lokalsamfunn som blant annet tilbyr gode turmuligheter, rike fiskevann, jaktterreng og skiløyper. Her ligger også Hovdefjell (525 moh.), som er en av Åmlis «topp 13 turer».  

Den lille innsjøen Selåsvann ligger rett sør for stasjonsområdet. 

Gården *Selås*, som har gitt navn til vannet, som igjen har gitt navn til stasjonen og boligområdet ved stasjonen, ligger øst for vannet i Vegårshei kommune.

## Referanser
Matapa

* se systematisk inndeling

***Matapa*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore (vingespenn 35-50 millimeter), brune smygere. Vingene kan være ensfarget brune, bakvingen kan ha en gul bakkant, eller det kan være en kommaformet, hvit flekk på forvingen. Øynene er røde når de er i live.

## Levevis
Larvene lever på bambus og andre gress.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Matapa* Moore, 1881 - 8 arter, Sørøst-Asia
***************** *[[Matapa aria]]* (Moore, 1866)
***************** *[[Matapa celsina]]* (C. & R. Felder, 1867)
***************** *[[Matapa cresta]]* Evans, 1949
***************** *[[Matapa deprivata]]* de Jong, 1983
***************** *[[Matapa druna]]* (Moore, 1866)
***************** *[[Matapa intermedia]]* de Jong, 1983
***************** *[[Matapa purpurascens]]* Elwes & Edwards, 1897
***************** *[[Matapa sasivarna]]* (Moore, 1866)

## Kilder
* Brower, A.V.Z. & Warren, A. (2007) *Matapa* på *Tree of life* http://tolweb.org/Matapa/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
*
Philipp Otto Runge

**Philipp Otto Runge** (1777–1810) var ved siden av Caspar David Friedrich den viktigste tyske maler i tidligromantikken (1795/98 til 1804).

Runge er gravlagt i Ohlsdorf gravlund i Hamburg.

## Verker

Fil:Philipp Otto Runge - Die Hülsenbeckschen Kinder.jpg|*Hülsenbecks barn* (1805-1810) (Hamburger Kunsthalle)
Fil:Philipp Otto Runge Wir drei.jpg|*Vi tre (Wir drei)* Kunstneren (t.h.), hans kone og bror. Brent i 1931. 
Fil:Philipp Otto Runge - Die Eltern des Künstlers.jpg|Kunstnerens foreldre (1806) (Hamburg Kunsthalle)
fil:Philipp Otto Runge - Selbstbildnis am Zeichentisch.jpg|Selvportrett (1804-1805)


## Referanser
Pteroteinon

* se systematisk inndeling

***Pteroteinon*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore til store (vingespenn 40-75 millimeter), slankvingede smygere. Vingene er brunlige til grønnlige med et markert metallskimmer, gjerne med mørkere årer.
Øynene er røde når de er i live.

## Levevis
Disse sommerfuglene lever i tropisk regnskog, men kan tåle temmelig sterk menneskelig påvirkning. De er aktive i skumringen, de røde øynene er muligens en tilpasning til svakt lys. Larvene lever på ulike palmer, blant andre oljepalme og kokospalme.

## Utbredelse
Slekten er utbredt i Vest- og Sentral-Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Pteroteinon* Watson, 1893 – 8 arter, Afrika
***************** *[[Pteroteinon caenira]]* (Hewitson, 1867)
***************** *[[Pteroteinon capronnieri]]* (Plötz, 1879)
***************** *[[Pteroteinon ceucaenira]]* (Druce, 1910)
***************** *[[Pteroteinon concaenira]]* Belcastro & Larsen, 1996
***************** *[[Pteroteinon iricolor]]* (Holland, 1890)
***************** *[[Pteroteinon laterculus]]* (Holland, 1890)
***************** *[[Pteroteinon laufella]]* (Hewitson, 1868)
***************** *[[Pteroteinon pruna]]* Evans, 1937

## Kilder
* Brower, A.V.Z. & Warren, A. (2007) *Pteroteinon* på *Tree of life* http://tolweb.org/Pteroteinon/
* Markku Savela's Lepidoptera and some other life forms: Sjekkliste over artene. Hentet 2.9. 2012.
* Butterflies of Africa – *Pteroteinon caenira* http://www.learnaboutbutterflies.com/Africa%20-%20Pteroteinon%20caenira.htm
* Butterflies of Africa – *Pteroteinon laufella* http://www.learnaboutbutterflies.com/Africa%20-%20Pteroteinon%20laufella.htm

## Eksterne lenker
*
Fränkische Alb

**Fränkische Alb** (også kalt **Fränkischer Jura** og **Frankenalb**) er en del av de tyske Mittelgebirge som ligger i delstaten Bayern. Området ligger mellom elvene Donau i syd og Main i nord, og høydedragene når opp til en høyde på 600 meter.

Store deler av Fränkische Alb er del av Naturpark Altmühltal.

Geologisk sett er Fränkische Alb den østlige fortsettelsen av Schwäbische Alb. Fjellkjedene er skilt fra hverandre gjennom nedslagskrateret Nördlinger Ries.

Den nordlige delen av Fränkische Alb er kjent som Fränkische Schweiz.

## Referanser


## Eksterne lenker
*
Hauge bydel

**Hauge** er en bydel som ligger i Haugesund. Området ble tidligere kalt Haugar, og det kan være i denne bydelen Harald Hårfagre er hauglagt, begravet. Skåre kyrkje stod på Haugå (Hauge/Haugar), og vanlig oppfatning var lenge at det var denne kirken Snorre siktet til. Ved kirken lå tre gravhauger, og den ene av disse ble kalt Haraldshaugen.  Hauge barne- og ungdomsskole ligger i Hauge bydel.

Harald Hårfagres begravelse er omtalt i Ågrip som:
Deretter andast han (Harald Hårfagre) i Rogaland og vart hauglagd på Haugar upp frå Hasseløysund. 

I Heimskringla fortelles det:

Kong Harald døde sottedøden på Rogaland og er hauglagt på Haugar ved Karmsund. Ved Haugesundet står en kirke, og like ved kirkegården i nordvest er Harald Hårfagres haug, men vestenfor kirken ligger gravsteinen til kong Harald, den som lå over graven inne i haugen. Steinen er tretten og en halv fot lang og nesten to alen bred. Midt i haugen var kong Haralds grav; der sto det en stein ved hodet og en ved føttene, og hellen var lagt ovenpå dem, og det var fylt med stein på begge sider under. De steinene som var i haugen, og som det her er fortalt om, står der nå på kirkegården. 

Med dette som kilde, har det vært gjettet på at han ble gravlagt der Haraldsstøtten i Haugesund nå er reist, men det er i beste fall svært usikkert siden dette området heter Gard.  Tormod Torfæus, bosatt på gården Stangaland på Karmøy var kongelig historieskriver. Da Torfæus i 1685 lette etter graven, viste en bonde på Gardå han en helle som lå foran døren til et hus på gården. Størrelsen på hellen stemte godt med de målene Snorre hadde oppgitt på gravhellen til kongen. Dessuten kunne bonden fortelle at det hadde stått en kirke på gården. I det store verket sitt, Historia rerum Norvegicarum, lanserte derfor Torfæus Gardå som Harald Hårfagre sitt gravsted. 

## Eksterne lenker
*Haugalandsmuseene 
*
Marcy Playground

**Marcy Playground** er et amerikansk alternativ rock band. Bandet ble etablert i 1996 og er best kjent for hiten "Sex and Candy" fra 1997. Bandets tre medlemmer er John Wozniak (gitar og vokal), Dylan Keefe (bass) og Shlomi Lavie (trommer).

## Historie
### Tidlige år
Bander er oppkalt etter Marcy Open grunnskole i Minneapolis, skolen som John Wozniak gikk på. Wozniak valgte dette navnet fordi mange av bandets sanger er inspirert av hans barndom. Marcy Playground ble til utpå 90-tallet. Bandet var inspirert av blant annet
David Bowie, Paul Simon, Neil Young, Van Morrison, Jimi-Henrix, Syd Barrett, Nirvana og the Beatles.
## Eksterne lenker
*
Tyrkia rundt

**Presidential Cycling Tour of Turkey** er et tyrkisk etapperitt i landeveissykling. Historisk sett har rittet ikke hatt noen tiltrekning fra europeiske toppsyklister, inntil 2006 hvor det ble rangert med 2.2 i UCI Europe Tour. Rittet har vokst siden det og er i dag klassifisert med 2.HC. 

Fra 2017 inngår det i UCI WorldTour-kalenderen. 

## Tidligere vinnere

## Referanser


## Eksterne lenker
* 
* CyclingArchives side
Linse Kessler

**Lenina «Linse» Kessler** (født 31. mars 1966 i København) er en dansk TV-personlighet, modell og forretningskvinne.

Kessler er kjent for å ha Skandinavias største barm,  og for å være storesøsteren til den profesjonelle bokseren Mikkel Kessler. 
I 2004 hadde hun sin første rolle i Nicolas Winding Refns thriller *Pusher II*. Hun har også deltatt i Anne-Grethe Bjarup Riis' kortfilm *Nedenunder*. I 2008 åpnet hun strippeklubben *Copenhagen Redlight* i Nyhavn. I 2012 medvirket hun i den åttende sesong av Paradise Hotel.

## Referanser


## Eksterne lenker
* 
* 
* 
* Kesslers hjemmeside
Eirik Faret Sakariassen

**Eirik Faret Sakariassen** (født 28. januar 1991 i Stavanger) er en norsk politiker som representerer SV.

Han ble valgt inn i Stavanger bystyre i 2011. Faret Sakariassen var leder i Studentorganisasjonen ved Universitetet i Stavanger i 2012-2013. Han har vært studentrepresentant i styret til Universitetet i Stavanger 2013-2015.

Han var nummer 3 på Rogaland SVs liste til stortingsvalget i 2013. Til kommunevalget i 2015 ble han nominert som Stavanger SVs ordførerkandidat på førsteplass. Etter valget i 2015 ble han kommunalråd i Stavanger, og medlem av Stavanger formannskap. Sakariassen har vært medlem av SVs sentralstyre.

Etter valget i 2019 var han med på å etablere nytt flertall i Stavanger, etter 24 år med Høyrestyre. Han ble leder i utvalg for oppvekst og utdanning, og fortsatte som medlem av formannskapet.

Han har gått på Stavanger katedralskole.

## Referanser


## Eksterne lenker
* 
* 
*  Eirik Faret Sakariassens blogg
*  Eirik Faret Sakariassen er stortingskandidat
Frontispis (arkitektur)

**Frontispis** (fra fransk: *frontispice*; av middelalderlatin: *frontispicium*, «fasade») er en arkitektonisk betegnelse på midtpartiet av en bygning, ofte framskutt eller markert ved en gavl. Det brukes både om et framskutt fasadeparti i forbindelse med hovedinngangen på en bygning, hvis det avsluttes øverst med et gavlmotiv, og det brukes om en frontgavl over øverste gesims på en fasade, også der fasaden nedenfor ikke er trukket frem. Oppbygget over gesimsen er som regel utformet som en trekant, men begrepet brukes enkelte steder om oppbygg med en annen utforming, eksempelvis med buet avslutning. 

Frontispisen har sin opprinnelse i gavltrekanten i antikke templer. Dette arkitekturmotivet kalles også tympanon. 

Betegnelsen kan tidvis også benyttes om et bilde eller tegning vendt mot tittelsiden i en bok.

## Referanser


## Litteratur
* Bruun, O.D. (1999): *Arkitektur i Oslo*, Oslo: Kunnskapsforlaget. ISBN 9788257309480
*Gunnarsjaa, Arne (2007): *Arkitekturleksikon*, revidert utgave, Abstrakt forlag, ISBN 978-82-7935-241-9
Comités Olympiques Européens

**Comités Olympiques Européens** (**COE**) er en europeisk ikke-statlig organisasjon som består av de 50 nasjonale olympiske komiteene i Europa. COE utgjør den europeiske grenen av Association des Comités Nationaux Olympiques, foreningen av nasjonale olympiske komiteer.

COE ble stiftet i 1975 i Lisboa i Portugal. Organisasjonen har sitt hovedkontor i Roma i Italia. Organisasjonen arrangerer Europalekene, Europeisk Ungdoms-OL og De europeiske småstatslekene.

## Medlemsnasjoner
I tabellen er året de enkelte nasjonale olympiske komiteene (NOK) ble anerkjent av Den internasjonale olympiske komité (IOK) inkludert, i de tilfellene dette avviker fra stiftelsesåret.

;Fotnoter

### Tidligere medlemmer

## Referanser


## Eksterne lenker
*
Association des Comités Nationaux Olympiques

**Association des Comités Nationaux Olympiques** (**ACNO**) er en internasjonal ikke-statlig organisasjon som består av de 205 nasjonale olympiske komiteene i den olympiske bevegelse.

ACNO ble stiftet i 1979 i San Juan på Puerto Rico, etter at de nasjonale olympiske komiteene hadde holdt sin første generalforsamling i 1965. Organisasjonen har til formål å håndtere generelle saker av interesse for de nasjonale olympiske komiteene, å støtte dem og gi råd og anbefalinger for deres utvikling, og samarbeide med Den internasjonale olympiske komité og de internasjonale idrettsforbundene som er del av den olympiske bevegelse.

De 205 nasjonale olympiske komiteene som er medlem av ACNO, er fordelt på fem regionale foreninger:
* Afrika: Association des Comités Nationaux Olympiques d'Afrique
* Amerika: Organisation Sportive Panaméricaine
* Asia: Conseil Olympique d'Asie
* Europa: Comités Olympiques Européens
* Oseania: Comités Nationaux Olympiques d'Océanie

## Referanser


## Eksterne lenker
*
Stig Sæterbakkens minnepris

**Stig Sæterbakkens minnepris** deles ut årlig av forlaget Cappelen Damm til en forfatter med overbevisende litterære kvaliteter, originalitet og mot til å skape sine egne prosjekter. Forfatteren bør ha utgitt 2-4 skjønnlitterære bøker. Prisen er åpen for alle sjangre innenfor det skjønnlitterære feltet, og er på 100&nbsp;000 kroner og et kunstverk.

Prisen utdeles til minne om forfatteren Stig Sæterbakken som døde i januar 2012. Hans raushet overfor unge litterære talenter tenkes videreført med denne prisen, som har som intensjon å gi allerede lovende forfatterskap mulighet og tid til å utvikle seg.

Mette Karlsvik ble i september 2012 den første som mottok prisen.

## Prisvinnere
* 2012: Mette Karlsvik
* 2013: Jan Roar Leikvoll
* 2014: Kristin Berget
* 2015: Tina Åmodt
* 2016: Morten Langeland
*2017: Cathrine Knudsen
*2018: Bjørn Vatne
*2019: Aina Villanger
*2020: Joakim Kjørsvik
*2021: Victoria Kielland
*2022: Tore Kvæven
*2023: Kirstine Reffstrup
## Referanser
Melissa Tancredi

**Melissa Palma Julie Tancredi** (født 27. desember 1981 i Hamilton i Ontario) er en canadisk fotballspiller som deltok i de olympiske leker 2008 i Beijing og 2012 i London.

Tancredi vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Tancredi spilte i alle seks kampene og scoret fire mål i OL-turneringen.

## OL-medaljer
*  2012  London - Bronse i fotball, damer  Canada

## Referanser


## Eksterne lenker
* 
*
Roger Aandalen

**Roger Aandalen** (født 8. juni 1965 i Gjøvik) er en norsk handikappidrettsutøver innen grenen Boccia, klasse BC1. Aandalen representerer Oslo handicapidrettslag, og har deltatt ved fem paralympiske sommerleker for Norge.

## Karriere
Ved paralympiske sommerleker 1996 i Atlanta ble Aandalen slått ut av spanske Miguel Gomez i kvartfinalen. I lagkonkurransen kom Norge på 4.-plass, etter å ha tapt bronsekampen 2-9 for Sør-Korea. I tillegg til Aandalen spilte Kristoffer Væhle Rodriguez, Alf Reidar Olsen og John Nørsterud på det norske laget. Ved de neste paralympiske sommerlekene, i Sydney vant han to kamper og tapte to i grunnespillet, og gikk ikke videre til sluttspillet. I lagkonkurransen (BC1-2) greide Norge å komme seg til sluttspillet, men ble slått ut av Portugal i kvartfinalen, som var første kamp i sluttspillet. Portugal vant denne kampen 7-4. Denne gangen spilte Aandalen sammen Erlend Andersen, Alf Reidar Olsen og Inger Bille. 

Aandalen fikk sølv ved World Cup i 2003, bak portugisiske João Paulo Fernandes, og med danske Henrik Jørgensen på bronseplass. Det norske laget kom på 11.-plass i dette mesterskapet. Året etter tok han sølv i Boccia under de Paralympiske sommerleker i Athen i 2004, der han tapte 2-4 for João Fernandes i finalen. I lagkonkurransen kom Norge sist i sin gruppe i gruppespillet, og kom ikke til sluttspillet. Han kom på 7.-plass ved EM i 2005, der Norge kom på 8.-plass, og 31.-plass ved VM i 2006, der Norge endte på 17.-plass. Ved utgangen av 2006 var han rangert som nummer fem i verden i klassen BC1. 

I 2007 kom han på 7.-plass ved World Cup, som ble arrangert i Vancouver i Canada. Her kom det norske laget i klassen BC1-2 på 4.-plass i lagkonkurransen. I 2008 deltok han ved paralympiske sommerleker 2008 i Beijing, der han kom på 18.-plass individuelt. I lagkonkurransen ble Norge slått ut i kvartfinalen, av Storbritannia. 

Ved EM i boccia 2009 kom han på 6.-plass, mens det norske laget greide en 5.-plass. Ved VM i 2010 i Lisboa kom han på 7.-plass. Denne gang ble Norge slått ut av Argentina i åttendedelsfinalen, og endte på 10.-plass. Ved World Cup i 2011 kom han på 7.-plass individuelt, men i lagkonkurransen kom ikke Norge videre til sluttspillet. Han fikk bronse ved Europa Cup 2011 på Hamar. Ved utgangen av 2011 var han rangert som nummer seks i verden. 

Han deltok ved paralympiske sommerleker 2012 i London. Der fikk han bronse individuelt, etter seier 6-4 over Jose Carlos Chagas de Oliveira i bronsefinalen.

## Referanser


## Eksterne lenker
* Roger Aandalen hos London2012.com
* Profil  på Internasjonale Paralympiske Komités biografisider på ipc.infostradasports.com.
Tug of War International Federation

**Tug of War International Federation** (**TWIF**) er det internasjonale idrettsforbundet for tautrekking, stiftet 24. september 1960. Forbundet ble anerkjent av Den internasjonale olympiske komité på den 113. sesjonen (4.–6. februar 2002) og er medlem av Association of IOC Recognised International Sports Federations.

TWIF består av 54 nasjonale medlemsforbund over hele verden, med til sammen rundt 40&nbsp;000 utøvere. TWIF organiserer verdensmesterskap og europamesterskap. Forbundskontoret ligger i Rock County i Wisconsin i USA.

## Referanser


## Eksterne lenker
*
Jean-Henri d’Anglebert

**Jean-Henri d'Anglebert** (1629–1691) var en fransk komponist, cembalist og organist.

## Liv
d'Anglebert var sannsynligvis elev av Jacques Champion de Chambonnières og skrev en *[[tombeau]]* til Chambonnières som gjør det rimelig å anta at de hadde vært venner og at d'Anglebert næret en høy aktelse for ham. Et manuskript i d'Angleberts håndskrift med musikk av Louis Couperin og formodentlig av Chambonnières tyder på et nært samarbeid med de tidlige medlemmene av den franske cembaloskolen i 1650-årene.

En ektepakt mellom d'Anglebert og Magdelaine Champagne datert  11. oktober 1659 er det første belegget for at d'Anglebert var kommet til Paris. I dokumentet omtales d'Anglebert som borger av Paris, noe som viser at han allerede var etablert i byen. Champagne var for øvrig svigerinne av gullsmeden og organisten François Roberday.

Sannsynligvis var d'Angleberts første ansettelse en organistpost. I august 1660 ble han Henri Dumonts etterfølger som cembalist med tittel *Ordinaire de la Musique* hos hertugen av Orleans, kong Ludvig IVs bror. Denne posten hadde han minst til 1668. Senere etterfulgte han Chambonnières som cembalist ved Ludvig IVs hoff, en stilling som d'Angleberts sønn senere overtok etter ham. I Versailles samarbeidet han med  Jean-Baptiste Lully og bearbeidet utdrag av dennes operaer og balletter for cembalo.

d'Anglebert publiserte samlingen *Pièces de Clavecin* (Paris 1689), en kyrie og fem korte fuger for orgel. *Pièces de Clavecin* er en samling suiter og noen bearbeidelser av Lullys ouverturer,  airs og danser. I tillegg inneholder *Pièces* den mest omfangsrike oversikten over forsiringer fra denne tiden. Samlingens betydning gjør d'Anglebert til den viktigste cembalisten i tiden før François Couperin.

Suitene til d'Anglebert er tidstypiske, med et preludium etterfulgt av dansene allemande, courante, sarabande og gigue i denne rekkefølge.

## Verk
* *Pièces de clavecin.* Performers' Facsimiles, New York 2002 (ettertrykk etter utgaven Amsterdam 1704)

## Referanser


## Litteratur
* Beverly Scheibert: *Jean-Henri d’Anglebert and the seventeenth century clavecin school.* Indiana University Press, Bloomington, Ind. 1986, ISBN 0-253-38823-6

## Eksterne lenker
* 
* 
* 
* Biografi, classical.net
John Olav Johannessen

**John Olav Johansen** (født 29. september 1957) er en norsk handikappsidrettsutøver innen grenen bueskyting. Han deltar for Norge under de paralympiske sommerlekene i London, 2012. Johansen representerer Fredrikstad Bueskyttere.

## Eksterne lenker
* 
* John Olav Johansen hos london2012.com
* John Olav Johansen i Paralympics  hos Norges Bueskytterforbund
Tempest (album)

***Tempest*** er Bob Dylans 35. studioalbum, utgitt i 2012 av Columbia Records, femti år etter Bob Dylans første plateutgivelse.

Det nesten 14 minutter lange tittelkuttet «Tempest» omhandler «Titanic»s forlis og har referanser til James Camerons film *[[Titanic (1997)|Titanic]]*.
 
## Sporliste

## Referanser


## Eksterne lenker
* 
* NEW BOB DYLAN ALBUM – TEMPEST – SET FOR SEPTEMBER RELEASE – bobdylan.com
Stadsbygd Stadion

**Stadsbygd Stadion**, tidligere kalt **Idrettsplassen** er en fotballmatte av kunstgress på Stadsbygd i Indre Fosen kommune.

Der er også klubbens anlegg for friidrett, og dette er Indre Fosen kommune sitt hovedanlegg for friidrett.
Stadsbygd Idrettslag spiller sine hjemmekamper her, uansett årsklasse.

Arenaen har kapasitet til ca 250 tilskuere på tribunene som består av trebenker.
Runar Steinstad

**Runar Steinstad** (født 4. januar 1967) er en norsk handikappfriidrettsutøver som konkurrerer innen spydkasting i klassen F42. Han tok bronsemedalje i spydkast under friidrettsøvelsene i de paralympiske sommerlekene i London, 2012 og satte samtidig personlig rekord med 48,90 meter. Steinstad representerer Idrettslaget Runar, Sandefjord. Under Paralympiske sommerleker 2000 i Sydney, Australia deltok han også på 100m og i lengdehopp.

Runar Steinstad var nominert i klassen for årets funksjonshemmede utøver under Idrettsgallaen 2012.

Han vant gull ved NM i friidrett 2015.

## Referanser


## Eksterne lenker
* Runar Steinstad hos london2012.com
* Runar Steinstad hos paralympic.org
Siste time (film)

***Siste time*** er en dansk skrekkfilm fra 1995, regissert av Martin Schmidt.

## Handling
Syv gymnas-elever skal sitte igjen en fredag ettermiddag, men når de kommer til klasserommet, er det ingen lærer der. Idet de forsøker å forlate klasserommet, låses døren og vinduene blir lukket hermetisk igjen. Et TV-apparat i rommet slår seg på og en stemme forteller elevene at det er begått et mord på gymnaset, og de som overlever får bestått. Først er elevene overbeviste om at det må være et spøkelse på ferde, men når de finner liket av læreren Gerluf Løvholm, går alvoret opp for dem. En gal morder går løs og elevene er innestengte på skolen. Samtidig sitter programvert Micky Holm i studio i det populære TV-programmet Siste time og venter på at ting skal skje. Sammen med sin kollega dekker han ulykker og katastrofer på direkten, for å kunne sende de katastrofale hendelsene direkte inn i seernes stuer. Og mens elevene kjemper for livet inne på skolen, vises det hele live i Siste time.

Rasmus forsøker å stikke av fra klasserommet ved å komme seg opp på taket, men han faller ned og dør. Når Inga og Iris flykter gjennom den plutselig åpne døren, men kort tid senere finner de andre studentene liket til Iris oppå en komfyr. Når de forsøker å finne en telefon, oppdager de også Ingas døde kropp. Kort tid senere oppdager de at den døde læreren ikke eksisterer ifølge lærer-registeret, og Kenneth blir seriemorderens neste offer. Snart er det bare to elever igjen: Nicoline som forsøker å stikke av, og Augusta som gjemmer seg i et skap.

## Medvirkende
* Peter Jorde som Mickey Holm
* Rikke Louise Andersson som Inga
* Tomas Villum Jensen som Taus
* Ken Vedsegaard som Rasmus
* Karl Bille som Kenneth
* Laura Drasbæk som Iris
* Stig Hoffmeyer som Gerluf Løvholm
* Mari-Anne Jespersen som Louise Caspersen
* Tom McEwan som Thorlund
* Peter Rygaard som Birger
* Henrik Larsen som Ramgaard
* Thomas Bo Larsen som en gjest i TV-studioet
* Adam Simonsen som Tommy
* Kim Ingolf som Troels

## Om filmen
Filmen er spilt inn på et relativt lavt budsjett og ble en kinosuksess i Danmark, med 118 496 solgte billetter. Den var nesten på høyde med filmer som Batman Forever og Stargate. Filmen ble innspilt på Usserød skole på Sjælland. Siste time ble også solgt til utlandet og den internasjonale tittelen er Final Hour. Søs Fenger synger soundtracket til filmen. Siste time er regissør Martin Schmidt's første spillefilm.

## Referanser


## Eksterne lenker
*
Nattevakten (film)

***Nattevakten*** er en dansk skrekkfilm fra 1994 skrevet og regissert av Ole Bornedal. Hovedrollen spilles av Nikolaj Coster-Waldau.

I 2023 kom en oppfølger kalt *[[Nattevakten – Demoner går i arv]]*.

## Handling
Jusstudent Martin Bork får en stilling som nattevakt ved et Rettsmedisinsk institutt, i troen på at dette kan gi ham mer tid til å studere. Men Martin begynner snart å slite med paranoia i disse skumle omgivelsene. Når han går sine runder som nattevakt, oppdager han ut at han også må gå til et område hvor alle de avdøde blir holdt.

Samtidig skjer det en rekke mystiske drap blant kvinner i København, og forskjellige mystiske og uforklarlige ting begynner også å skje ved den medisinske avdelingen. I løpet av alt dette ender Martin også opp med å bli politiets aller viktigste mistenkte i alle disse seriemordene. 

## Om filmen
Nattevakten vakte oppsikt ved kino-premieren, da det ikke var laget mange grøssere i Danmark tidligere. Ole Bornedals film ble en stor suksess på kino og Bornedal ble hentet til Hollywood for å lage en amerikansk versjon av filmen med stjerner som Nick Nolte, Patricia Arquette og Ewan McGregor. Denne filmen fikk tittelen Nightwatch, men den ble ikke en like stor suksess som originalen. Nikolaj Coster-Waldau fikk sitt store gjennombrudd i filmen som unge Martin som tar seg jobb som nattevakt på et likhus.

Filmen har vunnet flere priser, blant annet:
* Bodil for beste kvinnelige birolle (Rikke Louise Andersson)
* Robert for: Årets klipping (Camilla Skousen)
* Årets danske spillefilm
* Årets make-up (Michael Sørensen)
* Årets mannlige birolle (Kim Bodnia)
* Årets kvinnelige birolle (Rikke Louise Andersson)

## Medvirkende
* Nikolaj Coster-Waldau (Martin)
* Kim Bodnia (Jens)
* Sofie Gråbøl (Kalinka)
* Ulf Pilgaard (Peter Wörmer)
* Rikke Louise Andersson (Joyce)
* Gyrd Løfqvist (Den gamle nattevagt)
* Niels Anders Thorn (Lægen)
* Lotte Andersen (Lotte)
* Stig Hoffmeyer (Rolf)
* Ulrich Thomsen (Bølle)
* Peter Rygaard (Tjener)
* Michel Castenholt (Mann i en leilighet)

## Referanser


## Eksterne lenker
*
Antichrist (film)

***Antichrist*** er en dansk erotisk psykologisk grøsser fra 2009, skrevet og regissert av Lars von Trier, med Charlotte Gainsbourg og Willem Dafoe i hovedrollene. 

## Bodilprisen
Under utdeling av Bodilprisen i 2010 mottok filmen Bodilprisen for beste danske film. Charlotte Gainsbourg fikk prisen for
beste kvinnelige hovedrolle og Willem Dafoe for beste mannlige. Anthony Dod Mantle mottok prisen for beste fotografering
og lyddesigneren Kristian Eidnes Andersen Sær-Bodil.

## Handling
Et ikke-navngitt par har sex i leiligheten deres i Seattle, samtidig som deres lille sønn, Nic (spilt av Storm Acheche Sahlstrøm) klatrer opp til et vindu, og faller ut. Gutten dør, og moren kollapser i løpet av begravelsen. Hun tilbringer den neste måneden på et sykehus lammet av  sorg. Faren, en terapeut, er skeptisk til den psykiatriske behandlingen hun får. Han tar på seg å behandle henne personlig ved å bruke psykoterapi.

Kvinnen avslører at hennes nest største frykt er naturen, noe som får mannen til å forsøke eksponeringsterapi. De reiser til den isolerte hytta deres i en skog som heter Eden, hvor hun tilbrakte tid sammen med Nic sommeren før - samtidig som hun skrev en avhandling om hatkriminalitet. Under en fottur ser mannen et rådyr som ikke viser frykt for ham, og som har en dødfødt kalv som henger halvveis ut av henne. I løpet av økter med psykoterapi blir kvinnen stadig mer sorgtung og manisk, og hun krever ofte kraftig sex.

Men området blir stadig mer uhyggelig for mannen. Han våkner med en hånd dekket av hovne Flåtter, og han ser en rødrev som forteller ham: Kaos hersker! På det mørke loftet finner han kvinnens tidligere avhandling, som inkluderer voldelige portretter av heksejakt, og en utklippsbok hvor forfatterskapet hennes blir stadig mer hektisk og uleselig. Kvinnen avslører at samtidig som hun skrev avhandlingen, begynte hun å tro at alle kvinner er iboende onde.

I et vanvittig øyeblikk har paret et voldelig samleie ved røttene av et illevarslende dødt tre, hvor kroppene deres blir flettet sammen blant de blottlagte røttene. Mannen mistenker at Satan er kvinnens største skjulte frykt. Etter å ha sett på Nics obduksjon og fotografier kvinnen tok av sønnen sin, blir mannen klar over at kvinnen systematisk hadde satt Nics sko på feil føtter. Dette hadde resultert i en deformasjon av guttens føtter.

I et vedskjul, angriper hun mannen. Hun kaster blant annet et stort stykke ved på lysken hans, noe som får ham til å miste bevisstheten. Kvinnen onanerer deretter den bevisstløse mannen, som kulminerer med en utløsning av blod. Hun borer et hull gjennom beinet hans, bolter en tung slipestein gjennom såret, og kaster skiftenøkkelen hun brukte under hytta. Når mannen våkner igjen, er han alene. Ute av stand til å løsne bolten, forsøker han først å gjemme seg ved å dra seg inn i et dypt revehull ved foten av det døde treet. Deretter går situasjonen fra vondt til verre.

## Skuespillere
* Willem Dafoe som mannen
* Charlotte Gainsbourg som kvinnen

## Referanser
 



## Eksterne lenker
*
Trikken i San José

**Trikken i San José** er ei planlagt trikkelinje i Costa Ricas hovedstad San José. Den skal gå mellom Demasa i Pavas og Estación al Atlántico, ei strekning som er om lag 10 km lang, og skal ha rundt 18 stasjoner. Trikkene vil gå fra klokka 5 til 24, med avganger hvert tiende minutt, hvert femte og et halvt minutt på den travleste tida av døgnet. Billettprisene er beregna til 300 CRC per tur. Med innføringa av trikken vil det årlige CO<sub>2</sub>-utslippet i det sterkt trafikkerte storbyområdet gå ned med 4 prosent.

Prosjektet vil koste om lag 220 millioner USD, i tillegg til 9 millioner USD i årlige driftskostnader. En analyse utført av franske eksperter som ble lagt fram 3. september 2012, konkluderte med at prosjektet er gjennomførbart. Trikkelinja er planlagt å åpne i 2016.

Den første trikkelinja i San José ble åpna allerede 18. august 1901. Den ble imidlertid stengt 1. august 1950, som følge av at den tapte konkurransen mot biler og busser.

## Referanser


## Eksterne lenker
* Prosjektets offisielle nettsted
Cuba under Paralympiske sommerleker 2012

**[[Cuba]]** deltok i de **[[paralympiske sommerleker 2012]]** i London.  

## Medaljevinnere

## Øvrige resultater

## Se også
* Cuba ved de paralympiske leker
* Paralympiske sommerleker 2012
* Cuba under Sommer-OL 2012

## Eksterne lenker
* London 2012 - Cuba (bilde av alle utøverne)
Merced (San José)

**Merced** er et distrikt i kantonen San José i Costa Rica. Distriktet hadde 12&nbsp;257 innbyggere i 2011. Arealet er på 2,29 km².

## Referanser
Bjarne Johnsen (1897–1982)

:*Denne artikkelen er om fotballspilleren og forretningsmannen Bjarne Johnsen (1897–1982). Se annet sted for turneren [[Bjarne Johnsen]] (1892–1984).*

**Bjarne Johnsen** (født 7. juli 1897, død 23. januar 1982) var en norsk fotballspiller og forretningsmann fra Bergen.

Etter examen artium dro han til USA sammen med Gustav Lous Mohr og fikk etablert importagentur for tørket frukt fra California.  Etter noen år i firmaet Bj. Brynildsen, kunne Johnsen fra 1924 drive agenturet gjennom eget firma. Samtidig var han fotballspiller for SK Brann, og sammen med Finn Berstad, lagets toppscorere i flere år.  Johnsen ble dobbel målscorer i finalen av Norgesmesterskapet i fotball for herrer 1923, samt andre gang cupvinner da de vant finalen av Norgesmesterskapet i fotball for herrer 1925. Han spilte fem A-kamper i 1923 for Norges herrelandslag i fotball, og scoret tre mål. Johnsen var ogsåble æresmedlem i SK Brann og i Bergen Sportsfiskerklubb, samt var fører for 3. Bergen speidertropp.

Bjarne Johnsen spilte aktiv bridge, og ble på 1930-tallet Bergens første landslagsspiller sammen med Lars Frønsdal. Johnsen  spilte også ofte i par med nevnte Bjarne Brynildsen.

## Referanser


## Eksterne lenker
*